32003R2306
L 342/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2306/2003 НА КОМИСИЯТА
от 29 декември 2003 година
за изменение на Регламент (ЕО) № 280/98 за дерогиране от някои разпоредби на Регламент (ЕО) № 2597/97 на Съвета за определяне на допълнителни правила за общата организация на пазара на мляко и млечни продукти по отношение на млякото за пиене, произведено във Финландия и Швеция
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Австрия, Финландия и Швеция, и по-специално член 149, параграф 1 от него,
като има предвид, че:
(1)
Регламент (ЕО) № 2596/97 на Съвета от 18 декември 1997 г. за удължаване на периода, предвиден в член 149, параграф 1 от Договора за присъединяване на Австрия, Финландия и Швеция (1) удължава периода, през който могат да се приемат преходни мерки за улесняване на преминаването от режимите, съществуващи в Австрия, Финландия и Швеция към момента на присъединяването им, към режимите, произтичащи от приложението на общата организация на пазара. По отношение на изискванията за масленост на млякото за консумация, произведено във Финландия и Швеция, този период бе продължен до 30 април 2009 г.
(2)
Необходимо е съответно да се предвиди съответно продължение на правилата за прилагане, предвидени в Регламент (ЕО) № 280/98 на Комисията (2).
(3)
Регламент (ЕО) № 280/98 следва съответно да се измени.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 280/98 датата „31 декември 2003 г.“ се заменя с датата „30 април 2009 г.“.
Член 2
Настоящият регламент влиза в сила на 1 януари 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 декември 2003 година.